Pabradės poligonas

Generolo Silvestro Žukausko poligonas – Lietuvos kariuomenės poligonas, esantis šalia Pabradės.

 Istorija 
Poligonas buvo įrengtas 1904–1905 m.http://ko-kr.facebook.com/note.php?note_id=202018257128 Pabradė visiems: Pabradės istorija, netoli Meškerinės kaimo, į šiaurės rytus nuo Pabradės, Švenčionių rajone. Poligonas nuo 1993 m. priklauso Lietuvos kariuomenei. Šiuo metu priskirtas Generolo Adolfo Ramanausko kovinio rengimo centrui.

Pabradės poligone nuo 1940 m. vasaros buvo dislokuota dalis Lietuvos kariuomenės dalinių, pertvarkytų į Dvidešimt devintąjį teritorinį šaulių korpusą. 1941 m. birželio mėn. buvo suimta ir ištremta į Sibirą daug šaulių korpuso lietuvių karininkų.http://www.rytufrontas.net/print.php?plugin:content.18 Rytų frontas 1941–1945. 179-oji šaulių divizija

Bendras Pabradės poligono plotas – 8485,99 ha. Poligone vienu metu pratybas gali organizuoti vienas Lietuvos kariuomenės batalionas. Pabradės poligone vykdomos sausumos pajėgų artilerijoshttp://senas.kam.lt/index.php/lt/73493/  Pabradės poligone – Artilerijos bataliono pristatymas, sunkiųjų minosvaidžiųhttp://www.etaplius.lt/Gyvenimo-budas/Algirdo-bataliono-kariai-tobulino-igudzius Algirdo bataliono kariai tobulino įgūdžius, kitos didelio mastohttp://www.lietuvoskariuomene.lt/lt/kariuomenes_atributika/new/pabrades_poligone_-_didziausiu_siais_metais_kariuomenes_pratybu_tvirtas_skydas_2010_sveciu_ir_ziniasklaidos_diena.html Lietuvos kariuomenės pratybos. Jų metu poligone vykdomas kovinis šaudymas.

2014 m. gegužės 3 d. poligonui suteiktas generolo Silvestro Žukausko vardas.http://kariuomene.kam.lt/lt/kariuomenes_struktura/mokymo_ir_doktrinu_valdyba/lk_mokymo_ir_doktrinu_valdyba_sudaro_sie_karinio_mokymo_vienetai/generolo_adolfo_ramanausko_kovinio_rengimo_centras/istorija_697.html Generolo Adolfo Ramanausko kovinio rengimo centras. Istorija

2016 m. buvo priimtas sprendimas išplėsti Pabradės poligoną, sudarant sąlygas jame treniruotis bataliono grupei, mūšio paramos vienetams (artilerija, minosvaidžiai, prieštankinės sistemos, oro gynyba) bei koviniam šaudymui vykdyti. Užbaigus plėtros darbus, poligono plotas padidės iki 17,6 tūkstančių hektarų.http://kam.lt/lt/naujienos_874/aktualijos_875/atnaujinami__lietuvos__kariuomenes_poligonai_ir_ju_infrastruktura.html  Atnaujinami Lietuvos kariuomenės poligonai ir jų infrastruktūra

 2025 m. JAV karių dingimas ir žūtis 
2025 m. kovo 25 d. poligone JAV karių pratybų metu be žinios dingo M88 vikšrinė transporto gelbėjimo mašina su 4 kariais. Po dienos buvo nustatyta, kad transporto priemonė paskendo pelkėje mažiausiai 5 m gylyje.Pabradėje tęsiami kasimo darbai, laukiama žemsiurbės, aukštapelkė – itin apgaulinga

2025 m. kovo 30 d. vakare JAV narams dumble pavyko prikabinti kablius prie paskendusios transporto priemonės, o kovo 31 d. paryčiais ji sėkmingai ištraukta.Šakalienė: Pabradėje baigta šarvuočio traukimo operacija Įvykio vietoje buvo rasti trys iš keturių karių kūnai.Three US Soldiers found deceased after M88A2 Hercules recovered 2025 m. balandžio 1 d. buvo rastas ir ketvirtojo kario kūnas.Fourth U.S. Soldier found deceased

 Šaltiniai 

Kategorija:Švenčionių rajono savivaldybė
Kategorija:Dabartinės Lietuvos kariuomenės poligonai
Kategorija:Lietuvos kariuomenės Mokymo ir doktrinų valdyba